CONVOCATÒRIA D'AJUDES DINS DEL PROGRAMA DE SUPORT A L'ESPORT FEDERAT UNIVERSITARI D'ALT NIVELL PER A ESPORTISTES DE LA UNIVERSITAT D'ALACANT 2021/22 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/16173)
  + [Valencià](/va/acuerdo/16327)






Selector de idioma

Leer

* [Español](/es/acuerdo/16977)
* [Valencià](/va/acuerdo/16211)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES DINS DEL PROGRAMA DE SUPORT A L'ESPORT FEDERAT UNIVERSITARI D'ALT NIVELL PER A ESPORTISTES DE LA UNIVERSITAT D'ALACANT 2021/22[Butlletí Oficial Universitat d'Alacant](/ca/Publicacion)
=============================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES DINS DEL PROGRAMA DE SUPORT A L'ESPORT FEDERAT UNIVERSITARI D'ALT NIVELL PER A ESPORTISTES DE LA UNIVERSITAT D'ALACANT 2021/22

Data d'aprovació
:   20/09/2021

Data de publicació
:   21/09/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/16921)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/16754)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/16630)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES DINS DEL PROGRAMA DE SUPORT A L'ESPORT FEDERAT UNIVERSITARI D'ALT NIVELL PER A ESPORTISTES DE LA UNIVERSITAT D'ALACANT 2021/22&url=https://www.boua.ua.es/va/acuerdo/16374)

**Títol:** CONVOCATÒRIA D'AJUDES DINS DEL PROGRAMA DE SUPORT A L'ESPORT FEDERAT UNIVERSITARI D'ALT NIVELL PER A ESPORTISTES DE LA UNIVERSITAT D'ALACANT 2021/22

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 20 de setembre de 2021

CONVOCATÒRIA D'AJUDES DINS DEL PROGRAMA DE SUPORT A L'ESPORT FEDERAT UNIVERSITARI D'ALT NIVELL PER A ESPORTISTES DE LA UNIVERSITAT D'ALACANT 2021/22

1. OBJECTE DE LES AJUDES

La Universitat d'Alacant (UA), conscient del paper que fa en la societat actual en la qual s'integra, ha assumit el compromís de fomentar l'esport en tots els àmbits, estructurar un model d'esport de competició -com a fenomen social d'influència notable- basat en principis i valors de les polítiques de compromís social que té la nostra institució.

Per a fer-ho, la UA promociona i desenvolupa projectes a llarg termini d'un alt nivell que permeten donar estabilitat i estructura als equips de competició de la UA -competició federada de categoria nacional o equiparable- i així garanteix i facilita la participació d'esportistes d'alt nivell en els nostres equips i la conciliació amb la formació acadèmica. Per a aconseguir aquesta finalitat, es doten els equips amb esportistes que permeten tenir plantilles estables i d'acord amb el nivell de la competició i categoria en què estiga compromès a participar cada temporada.

Per a aquestes i aquests esportistes, a més dels drets establits en el [Reglament per a la Promoció i Suport a l'Esportista Universitari](https://sd.ua.es/va/documents/administracio/normativa/reg-padu.pdf), es convoquen anualment ajudes per a atendre les seues necessitats d'allotjament i manutenció, i que cobrisquen despeses bàsiques de la participació en la competició federada i la conciliació amb la vida acadèmica i, alhora, implica un incentiu en consideració a les exigències d'aquesta.

2. TIPUS D'AJUDA I QUANTIA

El procediment de concessió de les ajudes serà en règim de publicitat, objectivitat i concurrència competitiva.

Es convoquen ajudes econòmiques per a atendre les necessitats d'allotjament, manutenció i despeses bàsiques generades per la participació en la competició federada de la temporada 2021/22.

El nombre d'ajudes i la quantitat d'aquestes dependrà del nombre d'esportistes dels equips federats que complisquen els requisits establits en la base 3 i que sol·liciten l'ajuda, i dels punts obtinguts per la valoració dels mèrits establits en la base 8.

La quantitat màxima per ajuda no podrà superar els 7.500 €.

3. REQUISITS DE LES PERSONES BENEFICIÀRIES

Per a poder ser beneficiària o beneficiari d'aquestes ajudes l'esportista sol·licitant haurà de de pertànyer a algun dels apartats següents:

3.1. Esportistes integrants de la Secció Esportiva Universitat d'Alacant (SEUA) en esports d'equip de lliga regular de màxima categoria nacional absoluta per a la temporada 2021/22.

3.2. Esportistes integrants de la SEUA en esports individuals en la temporada 2021/22, que hagen sigut convocats per una selecció nacional absoluta l'any 2020 o en 2021 i que hagen competit i puntuat, almenys, en el Campionat del Món i/o Jocs Olímpics dels esports: escalada, orientació a peu, pilota valenciana, rem, taekwondo o triatló.

4. INCOMPATIBILITAT

Les persones que apareguen en les resolucions d'adjudicació d'aquesta convocatòria no podran ser beneficiàries d'ajudes en la convocatòria d'ajudes per rendiment esportiu a estudiants de la Universitat d'Alacant, curs 2020/21, que valoraran la temporada de competició universitària 2019/20 i 2020/21.

5. SOL·LICITUD, LLOC I TERMINI

La sol·licitud que cal emplenar es troba en la pàgina web

<https://competicio.ua.es/va/ajudes/ajudes-esport-federat-universitari-d-alt-nivell.html>

Aquesta sol·licitud haurà de ser signada i presentada, juntament amb la resta de documentació exigida en la base 6, a través de la [seu electrònica de la Universitat d'Alacant](https://seuelectronica.ua.es/va/) mitjançant el tràmit "Instància genèrica", que anirà dirigida al Servei d'Esports de la Universitat d'Alacant.

La convocatòria es publicarà en el Butlletí Oficial de la Universitat d'Alacant (BOUA) amb caràcter informatiu, prèviament a la publicació de l'extracte d'aquesta en el Diari Oficial de la Generalitat Valenciana (DOGV).

El termini de presentació de sol·licituds s'iniciarà el dia 01/10/2021, després de la publicació de l'extracte d'aquesta convocatòria en el DOGV, i finalitzarà el 15/10/2021.

6. DOCUMENTACIÓ QUE CAL PRESENTAR

Per a la presentació de la sol·licitud i de la resta de documents relacionats a continuació s'emplenarà el tràmit denominat "Instància genèrica", disponible en la [seu electrònica de la UA](https://seuelectronica.ua.es/va/) (per a la comunitat universitària també disponible en UACloud >> eAdministració):

6.1. Sol·licitud emplenada i signada segons la base 5 d'aquesta convocatòria.

6.2. Currículum esportiu, que reculla els mèrits que cal tenir en compte per a la valoració segons la base 8, i que figura incorporat com a annex I en la sol·licitud.

6.3. Si escau, justificants acreditatius expedits per l'autoritat competent dels mèrits que no tinga el Servei d'Esports.

6.4. Còpia del document nacional d'identitat (DNI o NIE), o passaport si aquell estiguera en procés de tramitació. Caldrà acreditar la residència habitual amb un certificat d'empadronament si no és la mateixa que apareix en el document nacional d'identitat.

6.5. Bé de manera voluntària juntament amb la sol·licitud, bé en el termini de 5 dies hàbils posteriors a l'adjudicació de les ajudes, es presentaran els documents següents, necessaris per a la tramitació del pagament. Si no es fa, la persona sol·licitant perdrà el dret de ser beneficiària de l'ajuda:

6.5.1. Imprès [Fitxer de tercers](https://sgeyc.ua.es/es/gestion-economica/documentos/formulario-fichero-terceros-persona-fisica-espanol-valenciano.pdf) de la Universitat d'Alacant emplenat.

6.5.2. Documentació que acredite la titularitat del compte bancari espanyol per part de la persona sol·licitant i que continga l'IBAN complet.

7. RELACIÓ DE PERSONES ADMESES I EXCLOSES

Una vegada conclòs el termini de presentació de sol·licituds, es publicarà en els llocs indicats en la base 15 la relació provisional de persones admeses i excloses, amb indicació de les causes d'exclusió.

Es concediran 5 dies hàbils, comptadors des de l'endemà d'aquesta publicació, per a esmenar els motius d'exclusió per mitjà de la presentació de la documentació necessària a través de la "Instància genèrica" de la [seu electrònica de la UA](https://seuelectronica.ua.es/va/) dirigida al Servei d'Esports. En cas de no presentar cap esmena, hi perdrà el dret.

La relació definitiva de persones admeses i excloses en el procediment serà publicada en els mitjans referits en la base 15 d'aquesta convocatòria.

8. CRITERIS DE VALORACIÓ

La comissió corresponent valorarà els mèrits acadèmics, esportius i el lloc de residència per a atorgar l'ajuda econòmica segons el detall següent:

8.1. Mèrits acadèmics (màxim 12 punts)

Per cada matriculació en el curs 2021/22 en titulacions segons detall:

8.1.1. Matrícula oficial de grau, màster o doctorat UA - 12 punts

8.1.2. Matrícula oficial de grau, màster o doctorat no UA - 6 punts

8.2. Mèrits esportius (màxim 74 punts)

8.2.1. Trajectòria en competició (màxim 25 punts)

Resultats esportius en les temporades 2019/20 i 2020/21 en competició federada internacional i nacional, i en competició universitària; convocatòria a selecció nacional anys 2020 i 2021.

8.2.2. Projecció en competició (màxim 34 punts)

Aptituds tecnicotàctiques, orientació al resultat, evolució esportiva, capacitat de millora i projecció internacional.

8.2.3. Reconeixements i participació en actes de promoció i visites institucionals (màxim 15 punts)

8.3. Lloc de residència (màxim 14 punts)

Segons el rang de quilometratge del domicili habitual actual o del que procedeix l'esportista en la data d'incorporació a l'equip segons detall:

8.3.1. Més de 50 km i menys de 80 km - màxim 2 punts

8.3.2. Més de 80 km i menys de 250 km - màxim 6 punts

8.3.3. Més de 250 km i menys de 500 km - màxim10 punts

8.3.4. Més de 500 km - màxim14 punts

9. ÒRGAN INSTRUCTOR I COMISSIÓ AVALUADORA

És responsable de la instrucció del procediment de concessió de les ajudes i de la fiscalització del compliment correcte per part de les persones beneficiàries el director del Secretariat d'Esports a través del Servei d'Esports de la UA.

Una comissió avaluadora, mitjançant l'aplicació dels criteris de valoració a les sol·licituds admeses, farà la proposta d'adjudicació a l'òrgan convocant adjudicador de les ajudes.

Aquesta comissió també atendrà les reclamacions a l'aplicació dels criteris de valoració o a la proposta d'adjudicació i modificarà, si escau, la proposta d'adjudicació si alguna persona beneficiària incomplira les obligacions que recull la base 13.

Aquesta comissió avaluadora estarà formada per:

Presidenta:

- La vicerectora de Cultura, Esport i Extensió Universitària de la Universitat d'Alacant o la persona en qui delegue.

Vicepresidenta:

- La vicerectora d'Estudiants i Ocupabilitat de la Universitat d'Alacant o la persona en qui delegue.

Secretari:

- El director del Servei d'Esports o la persona en qui delegue.

Vocals:

- El director del Secretariat d'Esports o la persona en qui delegue.

- El subdirector tècnic del Servei d'Esports de la Universitat d'Alacant o la persona en qui delegue.

La comissió podrà comptar amb l'assessorament d'especialistes en les modalitats esportives afectades.

Si ho creu necessari, podrà requerir de les persones sol·licitants la presentació de qualsevol document original segons el que estableix l'article 28 de la Llei 39/2015, d'1 d'octubre, del procediment administratiu comú de les administracions públiques.

10. BAREMACIÓ I ADJUDICACIÓ DE LA CONVOCATÒRIA

Una vegada feta la valoració dels mèrits per la comissió avaluadora, seran publicades les puntuacions provisionals obtingudes amb la finalitat que, en el termini de 5 dies hàbils, les persones participants presenten les al·legacions que consideren oportunes.

Una vegada transcorregut el termini d'al·legacions, la comissió avaluadora, juntament amb les puntuacions definitives, elevarà a través de l'òrgan instructor la proposta a l'òrgan convocant, que dictarà la resolució final d'adjudicació d'aquesta convocatòria.

11. PAGAMENT DE LES AJUDES

Prèvia presentació de la documentació indicada en la base 6.5 i fets els tràmits comptables preceptius, si escau, i d'acord amb el que estableix la resolució corresponent, el pagament de les ajudes es farà mitjançant transferència bancària al compte bancari indicat per la persona beneficiària en dos moments. El primer, corresponent al 50% de l'ajuda, entre els mesos de novembre i desembre de 2021, i el segon, que serà el 50% restant, al febrer 2022.

Les ajudes estaran subjectes, si escau, a la retenció de l'IRPF que marca la legislació vigent.

12. MARC LEGAL I PRESSUPOSTARI

12.1 La Universitat d'Alacant, amb càrrec al centre de despesa del Servei d'Esports, amb classificació orgànica 75.00.3Z.71.25, destinarà a aquest programa una quantitat no superior a 65.000 € per a l'any 2021 en ajudes econòmiques.

No obstant això, l'execució d'aquesta dotació està supeditada a la disponibilitat de liquiditat de la Universitat d'Alacant.

12.2 La subvenció assignada a cada ajuda s'ajustarà al que estableix la Llei 38/2003, de 17 de novembre, general de subvencions; les regulacions, els requisits i els termes establits per les normes de funcionament intern de la UA i el que estableix aquesta convocatòria.

12.3 Justificació de les persones beneficiàries. La justificació de la destinació de l'ajuda al compliment de la finalitat serà prèvia a la concessió mitjançant la comprovació dels requisits exigits per a l'adjudicació.

13. OBLIGACIONS DE LES PERSONES BENEFICIÀRIES

La persona beneficiària haurà de:

13.1 Mantenir els requisits pels quals s'ha concedit l'ajuda durant tota la temporada 2021/22.

13.2 Comunicar qualsevol situació que motive el no compliment dels requisits pels quals se li ha concedit l'ajuda.

13.3 Destinar l'ajuda a la finalitat per a la qual se li concedeix.

13.4 Sotmetre's a les actuacions de control que puguen dur a terme els òrgans de control econòmic de la Universitat d'Alacant i facilitar tota la informació i la documentació que li siga requerida a aquest efecte.

13.5 Acceptar les obligacions i no incórrer en prohibicions derivades del marc normatiu d'aquestes ajudes.

13.6 Reintegrar els fons percebuts o, si escau, perdre el dret de percebre'ls en els supòsits de no complir les obligacions anteriors.

14. PROTECCIÓ DE DADES

D'acord amb el que estableix la legislació vigent en matèria de protecció de dades, la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació en la convocatòria.

En el marc dels tractaments esmentats, les dades no podran ser cedides, excepte obligació legal.

Les persones que participen en aquesta convocatòria poden exercir els seus drets pel que fa al tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la [seu electrònica](https://seuelectronica.ua.es/va/).

La informació addicional i detallada sobre protecció de dades, els drets i la política de privacitat de la Universitat d'Alacant es pot consultar en l'enllaç

<https://seuelectronica.ua.es/va/privadesa.html>

15. MITJANS DE PUBLICACIÓ

Atès el principi de transparència recollit en la Llei 40/2015, d'1 d'octubre, de règim jurídic del sector públic, i el que estableix l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en la pàgina web

<https://competicio.ua.es/va/ajudes/ajudes-esport-federat-universitari-d-alt-nivell.html>

que substitueix la notificació a les persones interessades i té els mateixos efectes. Concretament, es publicaran la relació de les sol·licituds admeses i excloses, la baremació dels mèrits i la resolució d'adjudicació, com també qualsevol altra incidència o informació derivada d'aquest procés.

16. RECURSOS

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors des de l'endemà de la publicació, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i, potestativament, podrà interposar-se recurs de reposició davant de la rectora en el termini d'un mes comptador des de l'endemà de la publicació d'aquesta convocatòria, d'acord amb el que estableixen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant de les actuacions definitives de la comissió avaluadora podrà interposar-se recurs d'alçada previst en l'article 121 de la Llei 39/2015, en el termini d'un mes comptador des de l'endemà de les publicacions o notificacions. El recurs podrà interposar-se davant de l'òrgan que va dictar l'acte que s'impugna o davant de la rectora com a òrgan competent per a resoldre'l.

No es podrà presentar recurs davant de les resolucions o els actes que, per establir un termini d'esmenes, reclamacions o al·legacions, no siguen definitives. Les resolucions que es produïsquen després d'aquest tràmit sí que seran susceptibles del recurs corresponent.

Sant Vicent del Raspeig, 20 de septiembre de 2021

La rectora

PD de signatura, la vicerectora de Cultura, Esport i Extensió Universitària

(Resolució de 22 de desembre de 2020)

Catalina Iliescu Gheorghiu





[Carretera Sant Vicent del Raspeig s/n  
03955 Sant Vicent del Raspeig - Alacant  
 Tel. 03 777 5072 - Fax 43 451 2548](https://www.google.es/maps/@05.123127,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12318&trk=tyah&trkInfo=tarId%6N5581665297501%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)